Document ID: 31993R2917

KOMISSION ASETUS (ETY) N:o 2917/93,
annettu 22 päivänä lokakuuta 1993,
tiettyjen Kyprokselta, Israelista, Jordaniasta ja Marokosta peräisin olevien kukkaviljelytuotteiden yhteisöön tuontimenettelyn soveltamista koskevista tietyistä yksityiskohtaisista säännöistä annetun asetuksen (ETY) N:o 700/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon etuustullien soveltamisedellytyksistä tiettyjen Kyprokselta, Israelista, Jordaniasta ja Marokosta peräisin olevien kukkaviljelytuotteiden tuontiin 21 päivänä joulukuuta 1987 annetun neuvoston asetuksen (ETY) N:o 4088/87(1), sellaisena kuin se on muutettuna asetuksella (ETY) N:o 3551/88(2), ja erityisesti sen 5 artiklan 1 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(3) ja erityisesti sen 6 artiklan 2 kohdan,
sekä katsoo, että
Espanjaan on kehittynyt tuotantomarkkinoita, joita voidaan pitää asetuksen (ETY) N:o 4088/87 3 artiklan 2 kohdan mukaan edustavina, koska valtaosa kaupallisista liiketoimista toteutuu kyseisillä markkinoilla ja hintojen ja määrien noteeraukset ovat saatavissa kyseisiltä markkinoilta päivittäin; kyseiset markkinat olisi näin ollen lisättävä komission asetukseen (ETY) N:o 700/88(4), sellaisena kuin se on muutettuna asetuksella (ETY) N:o 3556/88(5),
yhteisön tuottajahintojen laskenta perustuu kunkin johtolajikkeen, toisin sanoen asetuksen (ETY) N:o 700/88 liitteessä II luetelluista eniten kaupan pidettyjen lajikkeiden kaikilla edustavilla tuotantomarkkinoilla todettuihin päivittäisiin noteerauksiin; nämä luettelot laadittiin jo muutamia vuosia sitten; kyseisestä ajankohdasta tietyt lajikkeet ovat menettäneet kaupallisen merkityksensä ja ne on korvattu toisilla lajikkeilla; asetuksen (ETY) N:o 700/88 liitteet I ja II olisi näin ollen ajanmukaistettava,
asetuksen (ETY) N:o 700/88 5 artiklan mukaan jäsenvaltioiden, joissa edustavat tuotantomarkkinat sijaitsevat, on toimitettava komissiolle tiedot johtolajikkeiden päivittäisistä noteerauksista kutakin sellaista kahden viikon pituista ajanjaksoa, jolle yhteisön tuottajahinta vahvistetaan, seuraavana viikkona; nämä hintatiedot on toimitettava kansallisessa valuutassa ja yhteisön tuottajahintojen laskemiseksi ne on muunnettava ecuiksi; käytännön syistä olisi kunkin kahden viikon pituisena ajanjaksona suotavampaa käyttää ainoastaan yhtä muuntokurssia kuin maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä 30 päivänä huhtikuuta 1993 annetun komission asetuksen (ETY) N:o 1068/93(6) 12 artiklan 2 kohdassa säädettyjä päivittäisiä kursseja, ja
tässä asetuksessa säädetyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 700/88 seuraavasti.
1 Korvataan 1 artiklan kolmas kohta seuraavasti:
"Yhteisön tuottajahintaa vahvistettaessa ei oteta huomioon sellaisia edustavilla markkinoilla tehtäviä päivittäisiä noteerauksia, jotka poikkeavat vähintään 40 prosenttia kolmena edellisenä vuonna samana ajanjaksona samoilla markkinoilla todetusta keskinoteerauksesta. Jäsenvaltioiden ilmoittamat noteeraukset on muunnettava ecuiksi asianomaisen kahden viikon pituisen ajanjakson viimeisenä päivänä sovellettavaa maatalouden muuntokurssia käyttäen."
2 Korvataan 2 artikla seuraavasti:
"2 artikla
Asetuksen (ETY) N:o 4088/87 3 artiklan 2 kohdassa tarkoitetut edustavat tuotantomarkkinat ovat seuraavat:
- Saksa: Neuss
- Ranska: Hyères-Ollioules, Nizza, Rungis
- Espanja: Barcelona, Murcia
- Italia: Pescia, San Remo
- Alankomaat: Aalsmeer, Westland."
3 Korvataan asetuksen (ETY) N:o 700/88 liitteet I ja II tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä lokakuuta 1993.

Labels: 3
18
6